Румен Ченков
Равносметка

chitanka.info

Събудена от моя тих копнеж,

очи отваряш в мрака и ме търсиш,

но аз не съм все същия младеж —

сребро в косите времето поръси.

И изтъка по моето чело

килима на годините отминали.

Втъка това, което е било —

отне, което сме си имали.

Но ни остави същите сърца

и в тях, стаена, любовта не гасне.

Повехнали са нашите лица,

а чувството все още е прекрасно!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.